b'\n_START_ARTICLE_\nSedemkotnik\n_START_PARAGRAPH_\nS\xc3\xa9demk\xc3\xb3tnik ali sedmerok\xc3\xb3tnik ali s tujko h\xc3\xa9ptagon (starogr\xc5\xa1ko heptag\xc5\x8dnos < hepta \xe2\x80\x93 sedem + g\xc5\x8dnos \xe2\x80\x93 ki ima kote) je v ravninski geometriji mnogokotnik s sedmimi stranicami, sedmimi ogli\xc5\xa1\xc4\x8di in sedmimi notranjimi koti. _NEWLINE_Sedemkotnik v\xc4\x8dasih imenujejo tudi septagon, kjer je predpona sept- (elizija \xc5\xa1tevil\xc4\x8dne predpone septua-, izvedene iz latin\xc5\xa1\xc4\x8dine).\n_START_SECTION_\nKonstrukcija\n_START_PARAGRAPH_\nPravilnega sedemkotnika se ne da skonstruirati z ravnilom in \xc5\xa1estilom. Obstaja pa ve\xc4\x8d pribli\xc5\xbenih geometrijskih konstrukcij.\n_START_SECTION_\nSimetrija\n_START_PARAGRAPH_\nPravilni sedemkotnik ima simetrijo Dih\xe2\x82\x87, reda 14. Ker je 7 pra\xc5\xa1tevilo, obstaja ena podgrupa z diedrsko simetrijo: Dih\xe2\x82\x81, in 2 simetriji cikli\xc4\x8dne grupe: Z\xe2\x82\x87 in Z\xe2\x82\x81. _NEWLINE_Te 4 simetrije se lahko vidijo v 4-h razli\xc4\x8dnih simetrijah sedemkotnika. Conway jih je ozna\xc4\x8dil s \xc4\x8drko in z redom grupe. Polna simetrija pravilne oblike je r14 in nobena simetrija ni ozna\xc4\x8dena z a1. Diedrske simetrije so razdeljene glede na to ali potekajo skozi ogli\xc5\xa1\xc4\x8da (d za diagonalo) ali stranice (p za pravokotnice), in i kadar premice zrcaljenj potekajo skozi ogli\xc5\xa1\xc4\x8da in stranice. Cikli\xc4\x8dne simetrije v srednjem stolpcu so ozna\xc4\x8dene z g za njihove sredi\xc5\xa1\xc4\x8dne redove giracij._NEWLINE_Vsaka simetrija podgrupe dovoljuje eno ali ve\xc4\x8d prostostnih stopenj za nepravilne oblike. Le podgrupa g7 nima prostostnih stopenj in se jo ima lahko za usmerjene stranice.'